Thomas Stralner forsvandt for nu 11 dage siden i Randers. Både Missing People og politiet har eftesøgt den blot 19-årige nordjyde. Tirsdag sendte Østjyllands Politi både samt en undervandsdrone på arbejde. de fik assistance fra Marinehjemmeværnet. De seneste dage har det ikke været muligt at komme på eller under vandet på grund af isen. Nu hvor temperaturen er højere greb politiet så muligheden. Eftersøgningen genoptages formentligt også onsdag, fortæller fungerende politikommissær Christian Warner fra  Østjyllands Politi til TVMidtvest.  Hvis ikke der sker gennembrud i eftersøgningen torsdag, er det aftalt, at politiet den dag får assistance af en af Forsvarets helikoptere. Thomas Stralner forsvandt natten mellem den 15. og 16. januar efter en bytur i Randers. Han beskrives som: Mand 19 år Ca. 182 cm høj Almindelig af bygning Kort, brunligt hår, der er kort i siderne og lidt længere i toppen Blå øjne Iført mørk vinterjakke med hætte, mørk trøje med lynlås og hvidt logo på højre side, der ligner en firkant, blå jeans, sorte sko, mrk. NIKE med lyst logo.

Referat:
Tirsdag indsatte Østjyllands Politi to både samt en undervandsdrone i eftersøgning af den forsvundne 19-årige Thomas Stralner fra Aalestrup.